我一直好鍾意食beans嘅軟殼蟹意大利粉，午餐時段六十幾蚊連野飲好抵。今日終於有機會帶妹妹黎試。但係基於我已經食咗飯，所以只係叫咗一件蛋糕。單點嘅價錢係60幾蚊，唔會捨得食。但係連套餐就只係加25蚊！呢款蛋糕叫stone。我係比佢可愛嘅形狀吸引，真係好似石頭，上面仲有條草！外層嘅幼滑嘅慕絲好香黑芝麻味。裏面就係柚子醬同埋蛋糕，整個蛋糕味道唔錯，層次豐富。總括嚟講，蛋糕唔會過甜，口味清新特別，期待下一次再嚟食其他款嘅甜品。